<classify> Akizungumza na wandishi wa habari jana Mwenyekiti wa Kamati ya maandalizi ya tamasha hilo, Alex Msama, alisema Makamu wa Rais alitarajiwa kuwa mgeni rasmi katika tamasha hilo lakini kutokana na majukumu mengine ya kikazi atawakilishwa na Nnauye.Msama alisema anamshukuru Nnauye kukubali kuwa mgeni rasmi katika tamasha hilo ambalo lina mlengo wa kurudisha shukrani kwa Mungu baada ya uchaguzi Mkuu uliofanyika Oktoba 25.Ni nafasi yetu kama Kampuni na Watanzania kurudisha shukrani kwa Mungu baada ya kipindi ambacho kilikuwa kigumu katika maendeleo ya Tanzania, alisema Msama. Pia Msama alisema viingilio katika tamasha hilo kwa VIP ni Sh 50,000, viti maalum Sh 10,000, viti vya kawaida Sh 5,000 na watoto Sh 2,000.Msama aliwataja waimbaji watakaopanda jukwaani siku hiyo ni Rebecca Malope Afrika Kusini, Solomon Mukubwa, Sarah K, Faustin Munishi Kenya, Rose Muhando, Upendo Nkone, Jesca BM, Joshua Mlelwa, Kwaya ya Wakorintho Wapili na KKKT Yombo.  <topic>: MICHEZO 